ན་ཆོས་ཀྱི་རྗེ། །ངག་དབང་བློ་བཟང་བསྟན་འཛིན་རྒྱ་མཚོའི་སྡེ། །
བཀའ་དྲིན་མཉམ་མེད་རྩ་བའི་བླ་མ་ཡིས། །བདག་སོགས་མགོན་མེད་འགྲོ་ལ་ཐུགས་
རྗེས་གཟིགས། །དལ་འབྱོར་རྙེད་པར་དཀའ་ཞིང་མྱུར་དུ་འཇིག །ངན་སོང་སྡུག་
བསྔལ་བཟོད་དཀའ་མེ་འོབས་དོང༌། །སྲིད་པའི་ཕུན་ཚོགས་གློག་ལྟར་ཡོངས་རིག་
ནས། །སྙིང་ནས་ངེས་འབྱུང་སྐྱེ་བར་བྱིན་གྱིས་རློབས། །བཤེས་གཉེན་དམ་པའི་
169

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ན༽
མགོན་གྱིས་ལེགས་བསྟན་པའི། །རྒྱུ་འབྲས་མན་ངག་བདུན་གྱིས་བློ་སྦྱངས་ནས། །
གཞན་ཕྱིར་ལུས་སྲོག་ཡལ་བར་འདོར་ནུས་པའི། །བྱང་ཆུབ་སེམས་མཆོག་འབྱོངས་
པར་བྱིན་གྱིས་རློབས། །རང་ཉིད་གཅེས་པར་འཛིན་པའི་བློ་ངན་གྱིས། །ཐོག་མེད་
དུས་ནས་སྲིད་པའི་རྒྱ་མཚོ་ཆེར། །བསྐྱུར་ནས་ཕུང་དཀྲོལ་རྩ་བར་རབ་རྟོགས་
ནས། །བདག་འཛིན་རྩད་ནས་གཅོད་པར་བྱིན་གྱིས་རློབས། །ཐ་སྙད་རྟེན་འབྲེལ་བསླུ་
བ་མེད་པ་དང་། །ཆོས་ཀུན་གདོད་ནས་རང་བཞིན་གྱིས་སྟོང་པའི། །སྣང་སྟོང་ཟུང་
དུ་འབྲེལ་བ་དབུ་མའི་ལམ།
།འཇམ་དབྱངས་དགོངས་(༥བ)དོན་རྟོགས་པར་བྱིན་གྱིས་
རློབས། །མཐའ་བྲལ་ཟབ་ལམ་གྲུ་རྫིངས་ལ་བརྟེན་ནས། །མི་ཟད་འཁོར་བའི་རྒྱ་མཚོ་
ལས་བསྒྲལ་ཏེ། །སྐུ་གསུམ་ཡིད་བཞིན་དབང་གི་རྒྱལ་པོ་ཆེ། །འབད་མེད་ལྷུན་གྱིས་
གྲུབ་པར་བྱིན་གྱིས་རློབས། །ཞེས་སོགས་གསོལ་བ་གདུང་ཤུགས་དྲག་པོའི་སྒོ་ནས་
གདབ་པར་བྱའོ། །ལྔ་པ་ནི། གསང་སྔགས་ཀྱི་གཞུང་ནས་ཇི་ལྟར་འབྱུང་བའི་རྡོ་རྗེ་
སེམས་དཔའི་བསྒོམ་བཟླས་ཉམས་སུ་ལེན་ཞིང་ཡི་གེ་བརྒྱ་པ་སོགས་ལ་ནན་ཏན་དུ་
བྱས་པས། ལམ་ཟབ་མོ་སྐྱེ་བའི་བགེགས་སྡིག་སྒྲིབ་རྣམས་སྦྱོང་བ་གནད་དུ་ཆེ། ལྟ་
བ་འདི་ཉིད་མདོ་སྔགས་གཉིས་ཀའི་སྲོག་ལྟ་བུ་ཡིན་པས། རྡོར་སེམས་ཀྱི་བསྒོམ་བཟླས་
སོགས་མན་ངག་ལུགས་ཡིན་ལ་ཁྲིད་ཡིག་གཞན་རྣམས་སུ་མི་གསལ་ལོ།
གཉིས་པ་དངོས་གཞི་ལ། དབུ་མའི་ལྟ་བ་ངོས་བཟུང་བ། དེའི་སྒོམ་ཚུལ་གཉིས།
དང་པོ་ནི། དཀོན་མཆོག་བརྩེགས་པ་ལས། འོད་སྲུངས། ཡོད་ཅེས་བྱ་བ་ནི་མཐའ་
གཅིག་གོ། །མེད་ཅེས་བྱ་བ་ནི་མཐའ་གཉིས་སོ། །མཐའ་དེ་གཉིས་དང་བྲལ་བའི་
ལམ་གང་ཡིན་པ་དེ་ནི་དབུ་མའི་ལམ་ཡིན་ནོ། །ཞེས་གསུངས་པ་ལྟར། ཆོས་ཐམས་
ཅད་བློས་ཕར་བཏགས་ནས་བཞག་པ་ཙམ་མ་གཏོགས། ཡུལ་རང་ངོས་ནས་གྲུབ་པ་
རྡུལ་ཙམ་ཡང་མེད་པར་རྟོགས་པའི་ལྟ་བ་དེ་དབུ་མའི་ལྟ་བར་ངོས་འཛིན་པ་ཡིན་
ནོ། །གཉིས་པ་ལ་སེམས་གནས་པའི་ཐབས་ཞི་གནས་དང་ལྟ་བ་དངོས་བསྒོམ་པའི་
ཚུལ་གཉིས། དང་པོ་ནི། སྒོམ་རིམ་ལས། ཕྱི་རོལ་གྱི་ཡུལ་ལས་རྣམ་པར་གཡེང་བ་
170

ཟབ་མོ་དབུ་མའི་ལྟ་བ་ཉམས་སུ་ལེན་ཚུལ་འཇམ་དཔལ་སྙིང་པོའི་ཞལ་ལུང༌། ༼༡༢༽
ཞི་ནས། ནང་དུ་དམིགས་པ་ལ་རང་གི་ངང་གིས་འཇུག་པ་ལ། དགའ་བ་དང་ཤིན་
ཏུ་སྦྱངས་པ་དང་ལྡན་པའི་སེམས་ཉིད་ལ་གནས་པ་ནི་ཞི་གནས་ཞེས་བྱའོ། །ཞེས་
གསུངས་པ་ལྟར། ལྷག་མཐོང་གི་དམིགས་པ་རྣམས་མི་གཡེང་བར་ཇི་ལྟར་འདོད་
པ་བཞིན་ཕྲིག་ཚུད་པར་བྱེད་པ་ལ་འདི་ཉིད་གལ་ཆེ་བས། ཐོག་མར་དམིགས་(༦ན)
རྟེན་ནི། ཏིང་འཛིན་རྒྱལ་པོ་ལས། གསེར་གྱི་ཁ་དོག་ལྟ་བུའི་སྐུ་ལུས་ཀྱི། །འཇིག་
རྟེན་མགོན་པོ་ཀུན་ཏུ་མཛེས་པ་སྟེ། །དམིགས་པ་དེ་ལ་གང་གིས་སེམས་གཏོད་པ། །
བྱང་ཆུབ་སེམས་དཔའ་དེ་མཉམ་བཞག་ཅེས་བྱ། །ཞེས་པ་ལྟར། སངས་རྒྱས་རྗེས་
སུ་དྲན་པ་སོགས་ཀྱི་ཕན་ཡོན་མང་དུ་ཡོད་པ་ནས། རང་གི་མདུན་གྱི་ཐད་དྲང་གི་
ནམ་མཁའི་དབུས་སུ་དེ་བཞིན་གཤེགས་པའི་སྐུ་མཚན་དཔེ་གསལ་རྫོགས་ཀྱིས་སྤྲས་
པ་གཅིག་གསལ་བཏབ་སྟེ། དེ་ལ་ཡང་དང་ཡང་དུ་སེམས་གཏོད་པ་དང་། གཏད་
ཡོད་དོ་སྙམ་པའི་བློ་དུ་རེ་བ་དང་། སེམས་དེ་ལས་རྣམ་རྟོག་གཞན་མི་འཕྲོ་བ་སོགས་
གལ་ཆེ་ཞིང་། དཔེར་ན་རང་གི་ཡིད་ལ་གང་བཅགས་པ་དེ་ཆེད་དུ་གཉེར་མི་དགོས་
པར་བློ་ལ་རང་ཤུགས་ཀྱིས་འཆར་བ་ལྟར། གོམས་པའི་དབང་གིས་གནས་ཆ་བརྟན་
པོ་རྙེད་འགྲོ་བས། ཀུན་ལས་བཏུས་ལས། དྲན་པ་གང་ཞེ་ན་འདྲིས་པའི་དངོས་པོ་
ལ་སེམས་ཀྱིས་བརྗེད་པ་མེད་པ་དེ། རྣམ་པར་མི་གཡེང་བའི་ལས་ཅན་ནོ། །ཞེས་
པ་ལྟར། དམིགས་པ་དེ་ལ་མ་ཡེངས་པའི་ངང་ནས་སེམས་ཀྱི་ཟུར་ཕྲ་མོ་ཞིག་གིས་
བྱིང་རྒོད་ཀྱི་སྐྱོན་བྱུང་མ་བྱུང་སོགས་ལེགས་པར་བརྟགས་ཏེ་ངོས་ཟིན་པར་བྱེད་དོ། །
གཉིས་པ་ནི། རྗེ་བླ་མས། གནས་ལུགས་རྟོགས་པའི་ཤེས་རབ་མི་ལྡན་ན། །ངེས་
འབྱུང་བྱང་ཆུབ་སེམས་ལ་གོམས་བྱས་ཀྱང་། །སྲིད་པའི་རྩ་བ་གཅོད་པར་མི་ནུས་
པས། །དེ་ཕྱིར་རྟེན་འབྲེལ་རྟོགས་པའི་ཐབས་ལ་འབད། །ཅེས་པ་ལྟར། འདི་ལ་གང་
ཟག་གི་བདག་མེད་བསྒོམ་ཚུལ། ཆོས་ཀྱི་བདག་མེད་བསྒོམ་ཚུལ་གཉིས། དང་པོ་
ལ་དཔྱད་སྒོམ་དང་འཇོག་སྒོམ་གཉིས་ལས། དང་པོ་ནི། དེ་ལྟར་རང་ཅག་རྣམས་
ཀྱི་རྒྱུད་ལ་ངའོ་སྙམ་དུ་དམ་སྦྲིང་སྦྲིང་འཛིན་པའི་བློ་འདི་འཇིགས་ལྟ་ལྷན་སྐྱེས་ཡིན་
171

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ན༽
པས། འདིས་ཇི་འདྲ་ཞིག་ཏུ་བཟུང་སྙམ་བརྟག་ན། རང་གི་ལུས་(༦བ)སེམས་ཚོགས་
པའི་སྟེང་དུ་ཕར་བཏགས་པ་ཙམ་མ་ཡིན་པར། ཁོ་རའི་ལུས་སྟེང་ནས་ཚུར་གྲུབ་པ་
ལྟ་བུར་ཡོད་པ་དེ། དཔེར་ན་གདུང་འདེགས་ཀྱི་དོན་བྱེད་ནུས་པ་ལ་རང་ངོས་ནས་
ཀ་བ་ཞེས་ཕར་བཏགས་པ་མ་ཡིན་པར། ཡུལ་ཤིང་ཧྲེང་ཧྲེང་པོ་དེ་ཡི་ངོས་ནས་
ཚུགས་ཐུབ་ཏུ་གྲུབ་པར་འཛིན་པ་བཞིན་ནོ། །དེ་ལྟར་ངོས་ཟིན་པའི་ངར་འཛིན་
ལྷན་སྐྱེས་དེ་ལུས་སེམས་གཉིས་ཀྱི་སྟེང་ནས་ཚུགས་ཐུབ་ཏུ་གྲུབ་ན། ལུས་སེམས་
གཉིས་པོ་དེ་དང་། གཅིག་དང་ཐ་དད་གང་རུང་མ་གཏོགས། དེ་གཉིས་གང་ཡང་
མིན་པའི་ཕུང་གསུམ་པ་གཅིག་མི་སྲིད་པས། དང་པོ་ལྟར་ན། ངའི་ལུས་ངའི་སེམས་
ཞེས་བརྗོད་པའི་ཚེ། ང་དང་ལུས་སེམས་གཉིས་པོ་ཐ་དད་དུ་བློ་ལ་དེ་ལྟར་སྣང་བར་
གྱུར་ཞིང་། ལུས་ཞིག་པའི་འོག་ཏུ་ཡང་། ང་ཡང་སྲིད་དུ་སྐྱེ་བ་ལེན་ཞིང་། སེམས་
རྟེན་མེད་ཡ་འགལ་དུ་གྱུར་པའི་གང་ཟག་མི་སྲིད་ཅིང་། ཕྱི་མ་ལྟར་ན། ལུས་སེམས་
གཉིས་པོ་བློས་བསལ་བའི་འོག་ཏུ་ང་འདི་ཞེས་བསྟན་རྒྱུ་གཅིག་མེད་པས། ཐ་དད་
དུ་མ་གྲུབ་པ་སོགས་གནད་བཞི་ལ་ཡང་ནས་ཡང་དུ་དཔྱད་པར་བྱའོ། །གཉིས་པ་ནི།
སྔར་བཤད་པའི་ཞི་གནས་དེས་དྲངས་པའི་སྒོ་ནས། ཡིད་ཧ་ཅང་གློད་པ་དང་སྒྲིམ་
པ་མ་ཡིན་པར། གསལ་སིང་ངེ་བར་དགག་བྱ་རང་བཞིན་གྱིས་གྲུབ་པ་བཀག་ཙམ་
གྱི་ཆ་ལ་ཧྲིལ་དེ་སྒྲིལ་ལ་ལྟ་ཞིང་། གསར་བུའི་དུས་བློ་ཡི་ཟུར་ཕྲ་མོ་ཞིག་གིས་ཅུང་
ཟད་དཔྱད་པ་རྣམས་དྲན་པ་དང༌། བྱིང་རྒོད་ལ་བལྟ་བར་བྱ་སྟེ་ཡུན་རིང་དུ་བསྐྱང་
བར་བྱའོ། །གཉིས་པ་ཆོས་ཀྱི་བདག་མེད་བསྒོམ་ཚུལ་ལ། དཔྱད་འཇོག་གཉིས་ལས།
དང་པོ་ནི། གཟུགས་ནས་རྣམ་མཁྱེན་གྱི་བར་གྱི་ཆོས་ཐམས་ཅད་ཕར་བཏགས་པ་
ཙམ་མ་ཡིན་པར་ཡུལ་སྟེང་ནས་གྲུབ་པ་ལྟ་བུར་སྣང་བ་དེ། གཅིག་དུ་བྲལ་སོགས་
ཀྱི་སྒོ་ནས་སྔར་བཞིན་དཔྱད་ན་རང་བཞིན་གྱིས་གྲུབ་པ་རྡུལ་ཙམ་ཡང་རྙེད་པ་མི་
འགྱུར་བས། རི་རབ་ཁང་(༧ན)ཁྱིམ་སོགས་མཐའ་དག་ལ་ཡང་ནས་ཡང་དུ་དེ་ལྟར་
དཔྱད་པར་བྱའོ། །གཉིས་པ་ནི། ཆོས་དང་གང་ཟག་གི་དབྱེ་བ་ཙམ་མ་གཏོགས་སྔར་
172.

ཟབ་མོ་དབུ་མའི་ལྟ་བ་ཉམས་སུ་ལེན་ཚུལ་འཇམ་དཔལ་སྙིང་པོའི་ཞལ་ལུང་། ༼༡༢༽
ལྟར་རོ། །དེས་ན་ཐ་སྙད་དུ་གཟུགས་ནས་རྣམ་མཁྱེན་གྱི་བར་གྱི་ཆོས་རྣམས་ཀྱི་བྱ་
བྱེད་ཀུན་འཐད་པ་ལ་ངེས་ཤེས་འདྲོངས་པ་དང་མཉམ་དུ་ཆོས་དེ་ཀུན་ཡུལ་རང་གི་
སྟེང་ནས་ཅུང་ཟད་ཙམ་ཡང་མ་གྲུབ་པའི་ངེས་ཤེས་བཅོས་མིན་རྒྱུད་ལ་སྐྱེས་པ་ནི།
དེ་ཉིད་རྟོགས་པའི་ཚད་ཡིན་པས་རིགས་པ་ཁ་སྤོ་བ་མ་གཏོགས་བདག་མེད་གཉིས་
འདྲ་བས། རྗེ་བླ་མས། ནམ་ཞིག་རེས་འཇོག་མེད་པར་ཅིག་ཅར་དུ། །རྟེན་འབྲེལ་མི་
བསླུར་མཐོང་བ་ཙམ་ཉིད་ནས། །ངེས་ཤེས་ཡུལ་གྱི་འཛིན་སྟངས་ཀུན་འཇིག་ན། །
དེ་ཚེ་ལྟ་བའི་དཔྱད་པ་རྫོགས་པ་ལགས། །ཞེས་གསུངས་སོ། །
གསུམ་པ་མཇུག་ཏུ་བྱ་བ་ནི། དེ་ལྟར་མཉམ་གཞག་ཏུ་སྟོང་པ་ཉིད་ལ་ཕུ་
ཐག་ཆོད་པའི་ངེས་པ་ལེགས་པར་དྲངས་ཟིན་པའི་རྗེས་སུ། རྗེས་ཐོབ་ཏུ་གཟུགས་
ནས་རྣམ་མཁྱེན་གྱི་བར་གྱི་ཆོས་ཀུན་ཐ་སྙད་ཀྱི་དབང་གིས་བཞག་པ་ཙམ་ཞིག་
ལ་འཁོར་འདས་ཀྱི་རྣམ་གཞག་ཐམས་ཅད་འཐད་པའི་ཉམས་ལེན་བསྙོན་མེད་
དུ་འཇོག་པའི་སྣངསྟོང་ཟུང་དུ་འཇུག་པ་ནི། རྗེ་བླ་མས། གཞན་ཡང་སྣང་བས་
ཡོད་མཐའ་སེལ་བ་དང་། །སྟོང་པས་མེད་མཐའ་སེལ་ཞིང་སྟོང་པ་ཉིད། རྒྱུ་དང་
འབྲས་བུར་འཆར་བའི་ཚུལ་ཤེས་ན། །མཐར་འཛིན་ལྟ་བས་འཕྲོག་པར་མི་འགྱུར་
རོ། །ཞེས་པ་སྟེ། སྣང་བས་ཡོད་མཐའ་སེལ་ཚུལ་ནི། མྱུ་གུ་ཆོས་ཅན། རང་བཞིན་
གྱིས་མེད་དེ། རྟེན་འབྲེལ་ཡིན་པའི་ཕྱིར། ཞེས་བཀོད་པའི་ཚེ། རང་བཞིན་ཞེས་
པའི་དགག་བྱ་སྦྱར་བའི་ནུས་པས་མྱུ་གུ་གཏན་མེད་མ་ཡིན་པར་རྟོགས་ནུས་ལ།
མེད་མཐའ་སེལ་ཚུལ་ནི། རྟེན་འབྲེལ་ཡིན་པའི་ཕྱིར། ཞེས་པའི་ནུས་པས། མྱུ་
གུ་རྒྱུ་རྐྱེན་ལ་ལྟོས་ནས་གྲུབ་པར་བསྟན་པའི་ཤུགས་ལ་(༧བ)མྱུ་གུ་རང་བཞིན་གྱིས་
མེད་པར་རྟོགས་ནུས་སོ། དེ་དང་མཐུན་པར་གླེགས་བམ་རིན་པོ་ཆེ་ལས། ང་
ངས་སྟོང་ལྟ་བ་དབྱིངས་སུ་ཡལ། །ང་འཛིན་མེད་གསུངས་པ་དབྱིངས་སུ་ཡལ། །
ཞེས་ཆོས་ཀུན་རང་བཞིན་གྱིས་སྟོང་པ་དང༌། །ཀྱེ་མི་སྣང་དགུ་སྣང་དཔག་མེད་
ཀྱང་། །ཞེས་སོགས་ཀྱིས་དེའི་རིགས་པ་དང༌། འབྲོམ་ཤེལ་གྱི་མེ་ཏོག་རང་དྭངས་
173

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ན༽
ལ། །སྐུ་བདེན་མེད་སྣང་བའི་སངས་རྒྱས་བྱོན། །ཞེས་པས་མཐུན་དཔེ་དང་། ཀྱེ་
མ་དཔྱད་སྣ་ཚོགས་མཛེས་མཛེས་འདྲ། །ཧ་དཔྱད་ན་མི་གདའ་ཇི་ལྟར་ལགས། །
ཨ་སྐྱེ་མེད་རང་གིས་བསྟན་པས་ལན།
།ཞེས་མ་དཔྱད་པའི་ཚེ་ཡོད་ཡོད་འདྲ་བ་
རྣམས་དོན་དམ་དཔྱོད་བྱེད་ཀྱི་རིགས་པས་ཅུང་ཟད་ཀྱང་མ་རྙེད་པར་གསུངས་
ལ། རང་བཞིན་གྱིས་སྟོང་ཡང་ཐ་སྙད་དུ་ལས་འབྲས་འཐད་ཚུལ་ནི། ཆོས་ཐམས་
ཅད་རྫུན་པའི་སྣང་བ་ཡིན།
དེ་རྒྱུ་སོང་རྫུན་ཡང་འབྲས་འབྱུང་བས།
1 1
།གཟུགས་མེད་ན་གཟུགས་བརྙན་ག་ལ་འབྱུང་། །
།ལས་ཁྱད་དུ་མི་སོད་ཉམས་ལེན་པའི། །ད་
ལྟ་བ་བརྒྱུད་པའི་བཀའ་གདམས་ཡིན། །ཞེས་དང་། རྒྱལ་བ་བཙོང་ཁ་པས། འདི་
ཀུན་ངོ་བོས་སྟོང་པ་དང་། །འདི་ལས་འདི་འབྲས་འབྱུང་བ་ཡི། །ངེས་པ་གཉིས་པོ་
ཕན་ཚུན་དུ། །བགེགས་མེད་པར་ནི་གྲོགས་བྱེད་པ། །འདི་ལས་ངོ་མཚར་གྱུར་པ་
དང་། །འདི་ལས་རྨད་དུ་བྱུང་བ་གང༌། །ཞེས་དང༌། ཐམས་ཅད་མཁྱེན་པ་དགེ་
འདུན་རྒྱ་མཚོས། འཁོར་བ་མྱ་ངན་འདས་པ་ཐམས་ཅད་ཀྱི། །གདོད་མའི་གཤིས་
ལ་དབྱེ་བ་མ་མཆིས་ཀྱང་། །ཐ་སྙད་ལས་འབྲས་བསླུ་བ་མེད་ཤེས་ནས། །ཕྱིན་དྲུག་
ཉམས་སུ་ལེན་པ་སྤྱོད་པ་ཡིན།། །གཞི་ཡི་ལྟ་བ་སྣང་སྟོང་ཟུང་འཇུག་ཏེ། །ལམ་གྱི་
ཉམས་ལེན་ཚོགས་གཉིས་ཟུང་དུ་འབྲེལ། །འབྲས་བུ་སྐུ་གཉིས་ཟུང་འཇུག་ལྷུན་གྱིས་
གྲུབ། །རྒྱལ་བ་དགྱེས་པའི་ལྟ་སྒོམ་སྤྱོད་འབྲས་ལགས། །ཞེས་གསུངས་སོ། །འདི་
ནི་སྙིང་པོ་བསྡུས་པ་ཙམ་ཡིན་གྱི། ཡིད་ཆེས་ཀྱི་(༨ན)གནས་སུ་གྱུར་པའི་མཐའ་ཆོད་
?g D
}i%< iK K
༄? 《)!!
ཀྱི་ངེས་པ་ནི་ལམ་རིམ་ཆེ་ཆུང་གཉིས་ཀྱི་ལྷག་མཐོང་སོགས་གཞུང་ཆེན་པོ་དག་ལ་
བལྟ་བར་བྱའོ།། །།
སྨྲས་པ། སྲིད་པའི་རྩ་བ་བདག་ཏུ་འཛིན་པའི་རི། །མཐའ་བྲལ་ལྟ་བའི་གནམ་
ལྕགས་ཐོག་མདའ་ཡིས། །གསིལ་བུར་བྱས་ཚེ་འཁོར་བའི་དགྲ་ཚོགས་ཀུན། །དབང་
ཕྱུག་མིག་མེས་མདའ་ལྔ་པ་ལ་བཞིན། །ཆུ་གཏེར་གཏིང་ལྟར་རྟོགས་དཀའ་ཟབ་མོའི་
དོན། །འཇམ་དཔལ་སྙིང་པོའི་གསུང་བཅུད་གངྒཱའི་རྒྱུན། །ཡོངས་འཛིན་ཛདྣ་ཡི་
174

ཟབ་མོ་དབུ་མའི་ལྟ་བ་ཉམས་སུ་ལེན་ཚུལ་འཇམ་དཔལ་སྙིང་པོའི་ཞལ་ལུང་། ༼༡༢༽
ཞལ་སྒོ་ནས། །བབས་འདིས་བདག་འཛིན་དྲི་མ་དྲུངས་ནས་ཕྱུང་། །སྣ་ཚོགས་རང་
བཞིན་སྟོང་པའི་ལྷ་ལམ་ངོས། །ཐ་སྙད་འབྲས་བུར་བཀྲ་བའི་དབང་པོའི་གཞུ། །
དོན་གཉིས་གཟིགས་མོར་མཚར་པའི་དགའ་སྟོན་ལ། །སྐལ་བཟང་སྐྱེ་བོས་འཇུག་
པའི་རྒྱུར་གྱུར་ཅིག །ཅེས་མཐའ་བྲལ་དབུ་མའི་ལྟ་བ་ཉམས་སུ་ལེན་ཚུལ་མན་ངག་
གིས་བརྒྱན་པའི་འཇམ་དཔལ་སྙིང་པོའི་ཞལ་ལུང་ཞེས་བྱ་བ་འདི་ཡང་། འཁོར་བའི་
ཕུན་ཚོགས་ལ་བཅོས་མིན་གྱི་ངེས་པར་འབྱུང་བའི་དཔྱོད་ལྡན་མཐའ་བྲལ་དབུ་མ་
ཆེན་པོའི་རྣལ་འབྱོར་པ་དཀའ་བཅུ་བག་དྲོ་ངག་དབང་ལྷུན་གྲུབ་ཀྱིས་ནན་ཏན་དུ་
བསྐུལ་བ་ལྟར། དྲིན་ཅན་རྩ་བའི་བླ་མ་སྙིགས་དུས་ཀྱི་རྒྱལ་བ་རྡོ་རྗེ་འཆང་ཆེན་པོ་
འཁོན་སྟོན་དཔལ་འབྱོར་ལྷུན་གྲུབ་ཀྱི་གསུང་བགྲོས་ཇི་ལྟར་འབྱུང་བ་ལྟར། དམ་
པ་གང་དེའི་བཀའ་དྲིན་གྱིས་འཚོ་བའི་ཟ་ཧོར་གྱི་བནྡེ་ངག་དབང་བློ་བཟང་རྒྱ་མཚོ་
འཇིགས་མེད་གོ་ཆ་ཐུབ་བསྟན་ལང་ཚོའི་སྡེས། མེ་ཕག་ས་ག་ཟླ་བའི་ཕྱོགས་གཉིས་
པའི་དགའ་བ་གསུམ་པའི་ཚེས་ལ་སྦྱར་པའི་ཡི་གེ་པ་ནི་ངག་དབང་དགེ་ལེགས་སོ།
བཀྲ་ཤིས།། །།ཤིང་རྟ་ལོར་༧ལྔ་པ་ཆེན་པོའི་གསུང་པར་ཉམས་གསོས་སྐབས་གསར་བརྐོས།
175

રા
આ નાયાસિયા
સૂવિશનજીવાતોનોકોની